آمریکا 97 شیرکت مودورونون، پرزیدنت دونالد ترامپ‌ین مسلمان 7 اؤلکه‌یه تطبیق ائتدیگی ویزا و اؤلکه‌یه گیریش قاداغانینا قارشی ایمضالادیغی بیرگه بیانات، عالی محکمه‌سینه تقدیم ائدیلدی.
گوگل، اپل، مایکروسافت، فیسبوک، توییتر، اینتل کیمی آمریکاداکی بؤیوک شیرکت‌لرین رهبرلری‌نین ایمضالادیغی اورتاق بیلدیریده، ترامپ‌ین ویزا قاداغاسی‌نین اؤلکه‌دکی گؤچمن قانون‌لارینی و آمریکا آنایاساسینی پوزدوغو ایفاده ائدیلدی.
معلوماتدا، ترامپ‌ین ویزا قاداغاسی‌نین آمریکانین قانون‌لاریندا آنی دییشمه‌یه سبب اولدوغو ایفاده ائدیله‌رک، آمریکا‌لی فیرما‌لارا اهمیت‌لی درجه‌ده ضرر وئره بیله‌جگی وورغولاندی.
متخصص‌لر، بو حقوقی تلاشین ترامپا قارشی آچیلان بیر ادعا اولمادیغینا دقت چکه‌رک، شیرکت مسئول‌لاری‌نین ایمضالادیق‌لاری بیاناتین عالی محکمه‌سینده گؤز اؤنونه آلینماسینی طلب ائتدیک‌لرینی قید ائتدی.
واشینگتون ایالتی سیاتل شهری‌نین فدرال حاکمی جیمز روبرت، جمعه گونو، دونالد ترامپین ویزا قاداغاسینی تاخیره آلمیشدی. عدلیه ناظیرلیگی ایسه قاداغانین یئنی‌دن ایجرایه قویولماسی اوچون سان فرانسیسکوداکی عالی محکمه‌سینه مراجعت ائتمیشدی آنجاق سؤز موضوعسو محکمه، بازار سحری، بو طلبی رد ائتمیشدی.
